पंचायत ने फैसले के नाम पर नवविवाहिता के साथ कई दिनों तक किया गैंगरेप! पाकिस्तान के फैसलाबाद में परिवार के विरुध शादी करने की एक लड़की को दिलदहला देने वाली सजा दी गई है। इस मुद्दे को सुलझाने की आड़ में पंचायत के सदस्यों द्वारा नवविवाहित महिला के साथ लगातार कई दिनों तक गैंगरेप करने का मामला सामने आया है। आरोपियों के खिलाफ टंडलियांवाला पुलिस थाने में शिकायत दर्ज कराई गई है। यह शिकायत पीड़िता के ससुर ने दर्ज कराई है। पुलिस में दर्ज कराई गई शिकायत में पीड़िता के ससुर ने कहा है कि लड़की ने 10 दिसंबर को अपने परिजनों की मर्जी के खिलाफ जाकर उनके बेटे से शादी की थी। लड़की का परिवार इस शादी से खुश नहीं था, जिसके लिए उन्होंने स्थानीय पंचायत से गुहार लगाई और बेटी को ससुराल से वापस घर लाने की मांग की।